《自述》
明代·李珵

松菊森森径未荒，倦看尘迹马蹄忙。箧藏旧卷真连草，酿带春泉绿变黄。

天外冥鸿高得路，阶前玉树自生香。豪吟醉舞无拘碍，不是诗狂是酒狂。

作者简介：李珵，字玉辉。东莞人。明孝宗弘治二年（一四八九）举人。署洛容教谕，不耐束缚，挂冠去。躬耕如故，于陇畔植荔枝数株，自号荔圃。与同志杨廷礼、王季明、方柳斋数辈吟咏其间。年八十卒。清宣统《东莞县志》卷五七、民国张其淦《东莞诗录》卷一〇有传。